রেলমন্ত্রক
১৪ হাজার টনেরও বেশি মেডিকেল লিক্যুইড অক্সিজেন কোভিড কেয়ার কেন্দ্রে সরবরাহ করা হয়েছে
নতুন দিল্লি, ০৮ জানুয়ারি, ২০২২
অক্সিজেন ট্রেন
পাঞ্জাব, হরিয়ানা, উত্তরপ্রদেশ, উত্তরাখণ্ড এবং দিল্লিতে রাজ্য হাসপাতাল ও কোভিড কেয়ার কেন্দ্রে ১৪ হাজার ৪০৩ টনেরও বেশি অক্সিজেন ভর্তি ক্রায়োজেনিক ট্যাঙ্ক সরবরাহের জন্য ৮৫৮টি বিশেষ পণ্যবাহী ট্রেন চালিয়েছে উত্তর রেলওয়ে। ভারতীয় রেল মোট লিক্যুইড মেডিকেল অক্সিজেন সরবরাহের মধ্যে প্রায় ৫০ শতাংশ সরবরাহ করেছে।
পণ্য পরিবহণ
আঞ্চলিক ও বিভাগীয় পর্যায়ে মাল্টি-ডিসিপ্লিনারি ফ্রেড বিসনেজ ডেভেলপমেন্ট ইউনিট  এক উল্লেখযোগ্য দৃষ্টান্ত স্থাপন করেছে। উত্তর রেলে ৪৪টি পণ্য পরিবহণের জন্য নতুন করে শেড তৈরি করা হচ্ছে। এতে অতিরিক্ত পণ্য ওঠানো নামানোর ক্ষেত্রে সুবিধাও হবে। বিশ্বের বৃহত্তম খাদ্য নিরাপত্তা কর্মসূচি ‘প্রধানমন্ত্রী গরিব কল্যাণ অন্ন যোজনা’ ক্ষেত্রে সহায়তার জন্য উত্তর রেল গত বছরের এপ্রিল থেকে ডিসেম্বর পর্যন্ত বিভিন্ন রাজ্যে রেকর্ড পরিমাণ ২৬ মিলিটন টন খাদ্যশস্য পৌঁছে দিয়েছে। উত্তর রেল ২০২১ সালের এপ্রিল-ডিসেম্বর পর্যন্ত এ যাবৎকালে সর্বোচ্চ ৭ হাজার ৬৪ কোটি টাকা আয় করেছে। কিষান রেলের মাধ্যমেও উত্তর রেল বিভিন্ন রাজ্যের শাক-সব্জি এক স্থান থেকে অন্য স্থানে পৌঁছে দিয়েছে।
ট্রেন চলাচল
প্রধানমন্ত্রী হজরত নিজামুদ্দিন এবং বারাণসী থেকে গুজরাটের নবনির্মিত কেভাডিয়া স্টেশন পর্যন্ত ট্রেন পরিষেবার উদ্বোধন করেছেন। স্ট্যাচু অফ ইউনিটি পরিদর্শনের জন্য উত্তর ভারতের বাসিন্দাদের সুবিধাজনক ভ্রমণের উদ্দেশ্যেই এই উদ্যোগ নেওয়া হয়েছে। কেএসআর ও কাংড়া উপত্যকার পাহাড়ি অংশে ট্রেন পরিষেবা পুনরায় চালু করা হয়েছ। কালকা-সিমলা রেল বিভাগ পর্যটকদের জন্য হপ-অন-হপ-অফ সুবিধা চালু করেছে। নির্দিষ্ট সময়ে যাত্রীবাহী ট্রেন চলাচলের ক্ষেত্রে ৯২ শতাংশেরও বেশি সাফল্য এসেছে।
নিরাপত্তা
নিরাপত্তার ওপর ভারতীয় রেল বিশেষ জোর দিয়েছ। যে কোনো ধরণের ট্রেন দুর্ঘটনা এড়াতে পদক্ষেপ নেওয়া হয়েছে। ২০২০ সালের তুলনায় ২০২১ সালে ট্রেন লাইনচ্যুত হওয়ার ঘটনা ৪৪ শতাংশ হ্রাস পেয়েছে। ২০১৮-১৯ সালে উত্তর রেলে সমস্ত মানববিহীন লেভেল ক্রসিং তুলে দেওয়া হয়েছে। ট্রেনে নিরাপত্তার আধুনিকীকরণ করা হয়েছে। লোকো পাইলটদের কুয়াশা সুরক্ষা সরঞ্জাম সরবরাহ করা হয়েছে। শীত এবং গ্রীষ্ম উভয় ঋতুতে রেলের ফাটল শনাক্ত করার জন্য ট্র্যাকে রাতের টহল শুরু হয়েছে। রেল লাইনে কোনো ত্রুটি ধরা পড়লে তা দ্রুত সংশ্লিষ্ট কর্তৃপক্ষকে জানানোর জন্য টহলরত কর্মীদের জিপিএফ ভিত্তিক হ্যান্ডসেট দেওয়া হয়েছে।
সম্পদের রক্ষণাবেক্ষণ
সম্পদের রক্ষাণাবেক্ষণ এবং আধুনিকীকরণের কাজও নিয়মিত ভিত্তিতে করা হচ্ছে। লক্ষ্ণৌয়ের আলমবাগ ওয়ার্কশপে ১৪ দিনের রেকর্ড সময়ে দক্ষ যান্ত্রিক ব্যবস্থাপনার মাধ্যমে এলএইচবি কামরাগুলিকে পরিষ্কার করা হচ্ছে। উত্তর রেল বিভিন্ন রেলের কামরায় বায়ো-শৌচাগার চালু করেছে। দুটি বন্দে ভারত এক্সপ্রেস ট্রেন দু বছরেরও বেশি সময় ধরে পরিষেবা দিয়ে যাচ্ছে। বারাণসী ও শ্রী মাতা বৈষ্ণো দেবী কাটরা মন্দিরে ভ্রমকারী ইচ্ছুক যাত্রীদের কাছে এই ট্রেন অত্যন্ত জনপ্রিয় হয়ে উঠেছে।
রেল প্রকল্প
উত্তর পূর্ব রেল হিমালয়ান প্রকল্পের আওতায় ঋষিকেশ-কর্ণপ্রয়াগ ব্রডগেজ লাইন, বিলাসপুর-মানালি-লেহ লাইনে এফএলএস প্রক্রিয়ার কাজ চালছে। কাটরা-বানিহার বিভাগে আইকনিক চেনাব সেতুর আর্চ চৈরির কাজ ২০২১ সালের এপ্রিলে সম্পন্ন হয়েছে। আঞ্জি সেতুর পাইপলাইন নির্মাণের কাজও সম্প্রতি সম্পন্ন হয়েছে। কোভিড পরিস্থিতি সত্ত্বেও এই বিভাগে কাজ অব্যাহত রয়েছে। ঋষিকেশ-কর্ণপ্রয়াগ রেল লাইনে সুড়ঙ্গ ও সেতু নির্মাণের কাজ চলছে।
বিদ্যুতায়ন
ভারতীয় রেলে ১০০ শতাংশ বিদ্যুতায়নের কাজ চলছে। উত্তর রেলে ৭০ শতাংশেরও বেশি লাইনে বিদ্যুতায়নের কাজ সম্পন্ন হয়েছে। এমনকি উত্তর রেল পাঞ্জাব, হরিয়ানা, দিল্লি এবং উত্তর প্রদেশের কাছ থেকে সস্তায় বিদ্যুৎ কিনছে। ৯০টি এলএইচপি প্রাইমারি ইওজি ট্রেনে ইকো ফ্রেন্ডলি হেড অন জেনারেশন প্রকল্প চালু করা হয়েছে। এতে ৪ মাসেই প্রায় ৩৩ কোটি টাকা মূল্যের ডিজেল সাশ্রয় হয়েছে এবং ১২ হাজার টন কার্বন নির্গমন কম হয়েছে।
বিকল্প শক্তির ব্যবহার
উত্তর রেলের সবকটি বিভাগে সৌর শক্তি ব্যবহারের জন্য গ্রিড সংযুক্ত মিটারযুক্ত সৌর বিদ্যুৎ কেন্দ্র তৈরি করা হয়েছে। এতে ৩ হাজার ২৫১ টন কার্বনডাই অক্সাইড নির্গমন হ্রাস পেয়েছে এবং ৪০ লক্ষ ইউনিট বিদ্যুৎ উৎপন্ন হয়েছ।
স্বাস্থ্য সেবা
উত্তর রেল স্বাস্থ্য কেন্দ্রগুলিতে ওষুধ, ইনজেকশন, ভোগপণ্যের মতো সামগ্রী নিরবিচ্ছিন্ন সরবরাহ করে চলেছে। প্রতিটি কেন্দ্রে আরটি-পিসিআর পরীক্ষা করা হচ্ছে। মেডিকেল অক্সিজেন সরবরাহ অব্যাহত রাখতে এনআরসিএইচ-তে প্রতি মিনিটে ৫০০ লিটার অক্সিজেন উৎপদান ক্ষমতা সম্পন্ন প্ল্যান্ট স্থাপন করা হয়েছে। ৫টি বিভাগীয় হাসপাতালে অক্সিজেন প্ল্যান্ট তৈরি করা হয়েছে। দেশবাপী টিকাকরণের আওতায় সকল কর্মচারীকে টিকা দেওয়া হচ্ছে।
ক্রীড়া ক্ষেত্র
উত্তর রেলের বেশ কিছু ক্রীড়া ব্যক্তিত্ব জাতীয় ও বিশ্ব মানের প্রতিযোগিতায় দেশকে গর্বিত করেছেন। টোকিও ২০২০ অলিম্পিকে উত্তর রেলের ১১ জন খেলোয়াড় এবং প্রশিক্ষক ভারতীয় দলের অংশ ছিলেন। এবারের অলিম্পিকের কুস্তি বিভাগে শ্রী রবি কুমার দাহিয়া রুপো এবং শ্রী বজরং পুনিয়া ব্রোঞ্জ পদক জিতেছেন। সম্প্রতি দিল্লির কিষানগঞ্জে ভারতীয় রেল একটি কুস্তি অ্যাকাডেমি খুলেছে। এই অ্যাকাডেমি একাধিক কুস্তিগীরের পরিচিতি এনে দিয়েছে।
CG/SS/SKD/
(Visitor Counter : 147